Április 3. és október 10. között teljesíteni kell stroke eredménnyel egy 3 napos és egy 2 napos versenyt, továbbá 5 egynapos versenyt összesen legalább 4 különböző pályán. Az eredményeket kizárólag a kijelölt versenyeken lehet elérni, melyeket gyalogosan kell teljesíteni. A 3 napos bajnokságok eredményei 2 napos és egynapos versenynek is felhasználhatók. Egy pályán maximum 3 eredményt lehet használni. A 3 és a 2 napos versenyek nem lehetnek egy pályán. Szeretnénk már április 3-án rangsort felállítani, ezért +25-tel mindenkinek megelőlegezzük (és teljesítettnek tekintjük) a versenyeket, így az éves válogatón (10x+25) mindenki 250 ponttal indul. A válogatott keretet 2020-ra 2019. október 15-én hirdetjük ki. A válogatott keret tagjai a legjobb eredményt elérő 20 játékos közül kerülnek ki. Ha valaki nem vállalja a kerettagságot, a következő legjobb eredményt elérő játékos lép a helyére. A keret tagja szabadkártyával a mindenkori elnök és a kapitány, így a keret maximális létszáma 22 fő lehet. A válogató állását minden szerdán a seniorgolf.hu honlapunkon a Válogatott menüpontban frissítjük. Ha valaki téves eredményt talál a listánkban, kérem, azonnal jelezze a jakobikoncert@gmail.com e-mail-címen, korrigálni fogjuk. A téves eredményekre vonatkozó reklamálásra a versenyeket követő hónap 10. napjáig (24 óráig), utoljára október 1-én 24 óráig van lehetőség, ezt követően véglegesítjük, csak a Szenior Ősz versenyünk eredményeivel frissítjük. Nevezés folyamatosan a stroke-eredményekkel a jakobikoncert@gmail.com e-mail-címen lehetséges egészen szeptember 1-ig.